b'\n_START_ARTICLE_\nVarsovan sopimus (1922)\n_START_PARAGRAPH_\nVarsovan sopimus (my\xc3\xb6s reunavaltiosopimus) oli 17. maaliskuuta 1922 solmittu yhteisty\xc3\xb6sopimus, jonka allekirjoittivat Suomen, Viron, Latvian ja Puolan ulkoministerit. Kyseess\xc3\xa4 oli Puolan ajamasta pyrkimyksest\xc3\xa4 luoda taloudellinen ja poliittinen vastavoima Saksalle ja Neuvosto-Ven\xc3\xa4j\xc3\xa4lle. Sopimus kariutui, koska Suomen eduskunta ei vahvistanut sopimusta, jota ulkoministeri Rudolf Holsti ajoi. Vennolan II hallitus kaatui ep\xc3\xa4luottamuslauseeseen.'